Între 1990 și 2006 Gheorghe Gușet a fost de treisprezece ori campion național, în 1990, 1992-1994 și 1998-2006. A participat la Jocurile Olimpice din 1992, 2000 și 2004. A participat și de șase ori la Campionatele Mondiale, de patru ori la Campionatele Europene, de șase ori la Campionatele Mondiale în sală și de cinci ori la Campionatele Europene în sală, obținând locul 4 la Campionatul European în sală din 2000 și la Campionatul Mondial în sală din 2006, locul 5 la Campionatul European în sală din 2005 și locul 7 la Campionatul European din 2002. A fost campion al Jocurilor Balcanice la aruncarea greutății în 1990, 1992, 1999-2002 și 2004-2005. Pe 18 februarie 2006 a stabilit un nou record național în sală cu o aruncare de 21,04 m.